Определение на Общия съд от 25 юни 2020 г. — Noguer Enríquez и др./Комисия
(Дело T-22/19)1
(Иск за обезщетение – Парично споразумение между Европейския съюз и Княжество Андора – Твърдяна небрежност на Комисията що се отнася до съдържанието на споразумението – Твърдяна небрежност на Комисията в мониторинга по прилагането на споразумението – Иск, явно лишен от всякакво правно основание)
Език на производството: испански
Страни
Ищци: Roser Noguer Enríquez (Andorre-la-Vieille, Андора), TB, Successors d’Higini Cierco García, SA (Andorre-la-Vieille), Cierco Martínez 2 2003, SL (Andorre-la-Vieille) (представители : J. Álvarez González и S. San Felipe Menéndez, адвокати)
Ответник: Европейска комисия (представители : D. Triantafyllou и J. Baquero Cruz)
Предмет
Искане на основание член 268 ДФЕС, насочено към поправяне на вредата, която ищците твърдят, че са претърпели вследствие, от една страна, небрежността на Комисията в мониторинга по прилагането на паричното споразумение, сключено на 30 юни 2011 г. между Европейския съюз и Княжество Андора, и от друга страна, небрежността на Комисията що се отнася до съдържанието на споразумението
Диспозитив
Отхвърля иска.
Осъжда г-жа Roser Noguer Enríquez, TB, Successors d’Higini Cierco García, SA и Cierco Martínez 2 2003, SL да заплатят съдебните разноски.
____________
1     ОВ C 82, 4.3.2019 г.